

**สำเนาคู่ฉบับ**

ที่ มท ๐๘๐๘.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ตุลาคม 2566

เรื่อง การรายงานข้อมูลจำนวนประชากรเพื่อใช้ในการจัดสรรเงินภาษีให้แก่องค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0808.3/ว 3247 ลงวันที่ 11 ตุลาคม 2565

สิ่งที่ส่งมาด้วย 1. แบบรายงานจำนวนประชากรขององค์กรปกครองส่วนท้องถิ่นในเขตจังหวัด ณ วันที่ 30 กันยายน 2566 (ตั้งแต่วันที่ 1 ตุลาคม 2565 – 30 กันยายน 2566) จำนวน 1 ชุด 2. ตัวอย่างแบบหลักฐานรายงานข้อมูลจำนวนประชากร จากสถิติประชากรทางการทะเบียนราษฎร กรมการปกครอง จำนวน 1 ชุด

 ตามที่ กรมส่งเสริมการปกครองท้องถิ่นได้แจ้งให้จังหวัดดำเนินการสำรวจข้อมูล
จำนวนประชากรในเขตองค์กรปกครองส่วนท้องถิ่นทุกแห่งภายในอำเภอ ณ วันที่ 30 กันยายน 2565
เพื่อใช้เป็นข้อมูลในการคำนวณจัดสรรเงินภาษีมูลค่าเพิ่มตามพระราชบัญญัติจัดสรรรายได้ประเภทภาษีมูลค่าเพิ่มและภาษีธุรกิจเฉพาะให้แก่ราชการส่วนท้องถิ่น พ.ศ. ๒๕๓๔ และภาษีสรรพสามิต (ภาษีสุรา
และภาษีสรรพสามิต) ให้แก่องค์กรปกครองส่วนท้องถิ่น ตามหลักเกณฑ์ในประกาศคณะกรรมการการกระจายอำนาจให้แก่องค์กรปกครองส่วนท้องถิ่น ความละเอียดตามหนังสือที่อ้างถึง นั้น

 เพื่อให้การสำรวจข้อมูลจำนวนประชากรขององค์กรปกครองส่วนท้องถิ่น ในปีงบประมาณ พ.ศ. ๒๕๖6 เป็นไปด้วยความเรียบร้อย ถูกต้อง และเป็นปัจจุบัน จึงขอความร่วมมือจังหวัดดำเนินการ ดังนี้

 1. สำรวจข้อมูลจำนวนประชากรในเขตองค์กรปกครองส่วนท้องถิ่น ณ วันที่ 30 กันยายน 2566 โดยตรวจนับจำนวนประชากรจากทะเบียนราษฎรจริง และไม่นับรวมทะเบียนบ้านกลาง

 2. ดาวน์โหลดแบบรายงานจำนวนประชากรฯ ณ วันที่ 30 กันยายน 2566 จาก QR Code ท้ายหนังสือนี้ และกรอกข้อมูลจำนวนประชากรของแต่ละองค์กรปกครองส่วนท้องถิ่นตามข้อ ๑ โดยแนบหลักฐานข้อมูลจำนวนประชากร จากสถิติประชากรทางการทะเบียนราษฎร กรมการปกครอง ตามตัวอย่างสิ่งที่ส่งมาด้วย 2 แล้วแจ้งให้กรมส่งเสริมการปกครองท้องถิ่นทราบ ภายในวันที่ 23 พฤศจิกายน 2566 พร้อมทั้งส่งไฟล์ข้อมูลมาที่ e-mail : fpdla0808.3@gmail.com ทั้งนี้ หากเปรียบเทียบแล้วพบว่า จำนวนประชากรเพิ่มหรือลดเกินกว่า ร้อยละ 10 ของจำนวนประชากร ณ วันที่ 30 กันยายน 2565 ขอให้ชี้แจงเหตุผลข้อเท็จจริงในช่องหมายเหตุของแบบรายงานดังกล่าวด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น



สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทรศัพท์ ๐-๒241-9000 ต่อ 1426

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวสยามล ประทุมวัลย์ โทร.09-7353-6434

ร.อสถ. .......................................

ผอ.สน.คท. ................................

ผอ.กง.คร. ...………………………....

หน.ฝ. .....…………………………….

หน.ง. ……………………………………

จนท. …………………….………………